1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ/ ΠΑΡΑΤΗΡΗΣΕΙΣ |
| 1 | **Α. ΑΝΤΙΚΕΙΜΕΝΟ ΤΟΥ ΕΡΓΟΥ**Αντικείμενο του έργου αποτελεί η Συντήρηση – Τεχνική Υποστήριξη και η δυνατότητα αυτόματης ενημέρωσης (Software Update License & Support)της έκδοσης και των Αδειών Χρήσης της **Oracle Standard Edition 2 (SE) 12**,τηςΒάσης Δεδομένων που είναι εγκατεστημένη στο Νοσοκομείο Γ.Ν.Α. «Η ΕΛΠΙΣ» (εφεξής Νοσοκομείο) και στην οποία έχουν αναπτυχθεί όλες οι εφαρμογές του Ολοκληρωμένου Πληροφοριακού Συστήματος «ΑΣΚΛΗΠΙΟΣ™» (εφεξής ΟΠΣ) της Κατασκευάστριας Εταιρίας Computer Solutions ABEE και λειτουργούν παραγωγικά σε όλα τα Τμήματα του Νοσοκομείου, για ένα (1) έτος.Πιο συγκεκριμένα σκοπό του έργου αποτελεί η παροχή υπηρεσιών Συντήρησης – Τεχνικής Υποστήριξης και η δυνατότητα αυτόματης ενημέρωσης (Software Update License & Support)της έκδοσης και των Αδειών Χρήσης, αφορούν τα προϊόντα: 1. RDBMS Oracle 12c Standard Edition 2 - Processor License – embedded Software update & License Support (για ένα έτος) του Database Server.
2. WebLogic Server Standard Edition - Processor License – embedded Software update & License Support (για ένα έτος) του Application Server.

Οι ανωτέρω αναφερόμενες άδειες είναι **ενσωματωμένες (embedded)** **στο λογισμικό του Συστήματος «ΑΣΚΛΗΠΙΟΣ™» της κατασκευάστριας εταιρίας Computer Solutions ABEE**, ανάδοχο εταιρία του ΟΠΣ του Νοσοκομείου.  | ΝΑΙ |   |   |
| 2 | **Β. ΑΠΑΙΤΟΥΜΕΝΕΣ ΠΡΟΔΙΑΓΡΑΦΕΣ ΤΟΥ ΕΡΓΟΥ ΣΥΝΤΗΡΗΣΗΣ–ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΑΥΤΟΜΑΤΗΣ ΔΥΝΑΤΟΤΗΤΑΣ ΑΝΑΝΕΩΣΗΣ ΤΗΣ ΕΚΔΟΣΗΣ ΚΑΙ ΤΩΝ ΑΔΕΙΩΝ ΧΡΗΣΗΣ ΤΗΣ ORACLE.**Στο πλαίσιο του έργου ο Ανάδοχος θα πρέπει να παρέχει τις παρακάτω εργασίες :* Απαραίτητες ρυθμίσεις - παραμετροποιήσεις της βάσης δεδομένων (Oracle Database Server) σε περιπτώσεις δυσλειτουργίας.
* Απαραίτητες ρυθμίσεις - παραμετροποιήσεις του application server (Oracle Application Server) σε περιπτώσεις δυσλειτουργίας.
* Προληπτικές ρυθμίσεις - παραμετροποιήσεις για βελτιστοποίηση της απόδοσης (Tuning Oracle Database Server, Tuning Oracle Application Server).
* Επίλυση όλων των Τεχνικών Βλαβών που τυχόν προκύπτουν στο ΟΠΣ και απορρέουν αποδεδειγμένα από τη Βάση Δεδομένων και την έκδοση Oracle Standard Edition 2 (SE) 12 που είναι εγκατεστημένη στο Νοσοκομείο χωρίς επιπρόσθετες δαπάνες για τυχόν παρέμβαση Τεχνικού Συνεργείου της Oracle Ελλάδος (Oracle Hellas ΕΠΕ).
* Αυτόματη αναβάθμιση του Λογισμικού της ORACLE στις τελευταίες διαθέσιμες εκδόσεις (Software Update License Oracle Database Server, Software Update License Oracle Application Server).
* Παροχή Τηλεφωνικής, Τηλεματικής αλλά και επιτόπιας υποστήριξης σε οποιεσδήποτε περιπτώσεις δυσλειτουργίας του ΟΠΣ που αποδεδειγμένα απορρέουν από τη Βάση Δεδομένων και την έκδοση Oracle Standard Edition 2 (SE) 12 που είναι εγκατεστημένη στο Νοσοκομείο.

Προκειμένου να υλοποιηθούν τα ανωτέρω, ο Ανάδοχος οφείλει - **επί ποινή αποκλεισμού** - να είναι :1. είτε ο ίδιος εξουσιοδοτημένος συνεργάτης (Oracle Partner Network) της Oracle Ελλάδος (Oracle Hellas ΕΠΕ) και κατασκευαστής του ΟΠΣ του Νοσοκομείου, προσκομίζοντας τα αντίστοιχα σχετικά έγγραφα,
2. είτε να είναι εξουσιοδοτημένος συνεργάτης (Oracle Partner Network) της Oracle Ελλάδος (Oracle Hellas ΕΠΕ) και προσκομίσει σχετική βεβαίωση από την κατασκευάστρια εταιρεία του ΟΠΣ του Νοσοκομείου για την τεχνική επάρκειά του για την υλοποίηση των αιτούμενων εργασιών και να συμπεριλάβει την προμήθεια αυτών (εργασιών παρέμβασης από τον κατασκευαστή) στο σχετικό κόστος της προσφοράς του, το οποίο θα εμφανίζεται στην υποβληθείσα οικονομική προσφορά ξεχωριστά και το συνολικό κόστος της προσφοράς δεν θα ξεπερνάει το συνολικό προβλεπόμενο κόστος του έργου.
 | ΝΑΙ |   |   |
| 3 | **Γ.** **ΑΙΤΟΥΜΕΝΕΣ ΠΟΣΟΤΗΤΕΣ ΚΑΙ ΠΙΘΑΝΟ ΚΟΣΤΟΣ ΔΑΠΑΝΗΣ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ ΥΠΗΡΕΣΙΑΣ**  | **ΕΙΔΟΣ - ΠΡΟΪΟΝ** | **ΣΥΝΟΛΙΚΗ ΠΡΟΫΠΟΛΟΓΙΣΘΕΙΣΑ****ΔΑΠΑΝΗ, ΧΩΡΙΣ ΦΠΑ** |
| **1** | Συντήρηση-Τεχνική Υποστήριξη και δυνατότητα αυτόματης ενημέρωσης της έκδοσης και των Αδειών Χρήσης της **Oracle Standard Edition 2 (SE) 12**  | RDBMS Oracle 12c Standard Edition 2 - Processor License – embedded, Software update & License Support του Database Server, για ένα (1) έτος | 2.304,72 € |
| WebLogic Server Standard Edition - Processor License – embedded, Software update & License Support του Application Server, για ένα (1) έτος | 1.324,62 € |
| **ΣΥΝΟΛΟ ΧΩΡΙΣ ΦΠΑ** | **3.629,34 €** |

 | ΝΑΙ |  |  |
| 4 | **Δ. ΕΜΠΙΣΤΕΥΤΙΚΟΤΗΤΑ**Ο Ανάδοχος, καθ’ όλη τη διάρκεια της Σύμβασης αλλά και μετά τη λήξη ή λύση αυτής, υποχρεούται να τηρήσει πλήρη εμπιστευτικότητα και εχεμύθεια σε σχέση με οποιαδήποτε έγγραφα ή πληροφορίες περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του. Χωρίς προηγούμενη γραπτή συναίνεση του Νοσοκομείου, ο Ανάδοχος δεν επιτρέπετε να αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την εκτέλεση του παρόντος έργου, ούτε κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη σύμβαση. Υποχρεούται δε να μεριμνά ώστε και το προσωπικό του και κάθε συνεργάτης του να τηρήσει την ως άνω υποχρέωση.Σε περίπτωση αθέτησης της ανωτέρω υποχρέωσης του Αναδόχου, το Νοσοκομείο δικαιούται να απαιτήσει την αποκατάσταση τυχόν ζημίας με κάθε νόμιμο τρόπο.Ο Ανάδοχος οφείλει να τηρήσει πλήρη εμπιστευτικότητα και εχεμύθεια σε όποια πληροφορία περιέλθει σε γνώση του και αφορά προσωπικά δεδομένα ασθενών, εργαζομένων, συνεργατών, προμηθευτών του Νοσοκομείου και σύμφωνα με τον Γενικό Κανονισμό Προστασίας Προσωπικών Δεδομένων (ΓΚΠΔ – GDPR) 2016/679 της Ε.Ε. | ΝΑΙ |  |  |
| 5 | **Ε. ΠΙΣΤΟΠΟΙΗΤΙΚΑ**Ο Ανάδοχος θα πρέπει να πληροί και τις παρακάτω προδιαγραφές όσον αφορά τις Πιστοποιήσεις κατά ISO:* Πρέπει να έχει Πιστοποίηση κατά ISO 9001 και να προσκομίσει τα απαραίτητα δικαιολογητικά.
* Πρέπει να έχει Πιστοποίηση κατά ISO 27001 και να προσκομίσει τα απαραίτητα δικαιολογητικά.
 | ΝΑΙ |  |  |

Τα αναγραφόμενα στον πίνακα συμμόρφωσης, **στον οποίο περιγράφεται αναλυτικά το προσφερόμενο είδος** με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

**1.** Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

**2.** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

**3.** Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

4. Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

|  |  |  |  |  |  |  |  |
| --- | --- | --- | --- | --- | --- | --- | --- |
| Α/Α | ΕΙΔΟΣ ΥΠΗΡΕΣΙΑΣ  | ΠΕΡΙΓΡΑΦΗ ΥΠΗΡΕΣΙΑΣ  | ΠΟΣΟΤΗΤΑ | ΤΙΜΗ ΧΩΡΙΣ ΦΠΑ | ΚΑΘΑΡΗ ΑΞΙΑ ΧΩΡΙΣ ΦΠΑ | ΦΠΑ | ΤΕΛΙΚΗ ΤΙΜΗ ΣΥΜΠΛ. ΦΠΑ |
|  |  |  |  |  |  |  |  |

**ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

****

**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |

|  |  |
| --- | --- |
| ΠΡΟΣ(1): | ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ» |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:  |
| Αναφερόμενοι στην πρόσκληση εκδήλωσης Ενδιαφέροντος με αριθμό………. για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42), β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα, γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48), δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής, ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166), στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ). τηρεί το σύνολο της ελληνικής Εργατικής κι Ασφαλιστικής Νομοθεσίας αποδέχονται ανεπιφύλακτα τους όρους της παρούσας πρόσκλησης,η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, τα προσφερόμενα είδη/υπηρεσίες καλύπτουν τις τεχνικές προδιαγραφές τις παρούσας πρόσκλησης, τα στοιχεία που αναφέρονται στην προσφορά είναι αληθή και ακριβή, παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση του διαγωνισμού, συμμετέχει με μόνο μία προσφορά στο πλαίσιο του παρόντος διαγωνισμού, τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα. |

Ημερομηνία: ……….20……

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.